钦定古今图书集成/明伦汇编/氏族典/第092卷 > 《廖用贤尚友录》 > 于定国
## 钦定古今图书集成/明伦汇编/氏族典/第092卷 > 《廖用贤尚友录》 > 于定国

按《汉书于定国传》：“定国字曼倩，东海郯人。少学法于
父，父死，亦为狱吏。郡决曹，补廷尉史。以选与御史中
丞从事，治反者狱。以材高举侍御史，选御史中丞。昌
邑王征即位，行淫乱，定国上书谏后王废宣帝，立大
将军光领尚书事，条奏群臣谏昌邑王者，皆超迁。定
国繇是为光禄大夫，平尚书事，甚见任用。数年，迁水”
衡都尉，超为廷尉。定国为人谦恭，尢重经术，其决疑
平法，务在哀鳏寡，罪疑从轻，加审慎之心，朝廷称之。
为廷尉十八岁，迁御史大夫。甘露中，代黄霸为丞相，
封西平侯。元帝立，以定国任职，旧臣敬重之。关东连
年被灾害，民流入关，言事者归咎于大臣。上于是数
以朝日引见丞相御史，入受诏条责。定国上书谢罪。
永光元年春，露夏寒，《日青》亡光，上复以诏条责，定国
惶恐，上书自劾，归侯印，乞骸骨，遂罢就第。数岁，七十
馀薨。谥曰安侯。子永嗣。